ai4bharat/Pralekha huggingface dataset:
జల శక్తి మంత్రిత్వ శాఖ
సంబంధిత భాగస్వాములతో జల్ జీవన్ మిషన్ సమాలోచనలు:
ప్రధాని ఆశిస్తున్న విధంగా ప్రజా ఉద్యమంగా మార్చాలని పిలుపు
కేంద్ర ప్రభుత్వం చేపట్టిన ప్రాధాన్యతా పథకాలలో ఒకటైన జల్ జీవన్ మిషన్ 2024 నాటికి ఇంటింటికీ కుళాయిల ద్వారా నీరందించటం లక్ష్యంగా పెట్టుకుంది. ప్రజల జీవన విధానాన్ని సులభతరం చేస్తూ వాళ్ళ జీవితాలను మెరుగు పరచాలన్నది ప్రభుత్వధ్యేయం. 2019 ఆగస్టు 15న ప్రధాని ఈ కార్యక్రమాన్ని ప్రకటిస్తూ, జలసంరక్షణ అనేది కేవలం ఒక ప్రభుత్వ కార్యక్రమంలా మిగిలిపోకూడదని, ప్రజా ఉద్యమంగా మారాలని పిలుపునిచ్చారు. దేశంలోని ప్రతి గ్రామీణ నివాసానికీ 100 శాతం త్రాగు నీరు అందించాలన్న ఈ మిషన్ లక్ష్యాన్ని విజయవంతంగా అమలు చేయటానికి వివిధ భాగస్వాములు చేతులు కలిపి ఉమ్మడిగా కృషి కొనసాగించాలని, అప్పుడే అందరికీ నీటి భద్రత సాధ్యమని అన్నారు.
జల శక్తి మంత్రిత్వశాఖ ఆధ్వర్యంలోని జల్ జీవన్ మిషన్ ఈ క్రమంలో భాగంగా ఫౌండేషన్లు, ట్రస్టులు, స్వచ్ఛంద సంస్థలు, ఐక్యరాజ్యసమితి సంస్థలు పరిశోధన-అభివృద్ధి సంస్థలు తదితరులు ఉచితంగా సేవలందిస్తూ ఈ రంగంలో భాగస్వాములుగా ఉండటానికి తమ ఆసక్తి అభివ్యక్తీకరణ దరఖాస్తులు పంపాలని కోరింది. ఈ బృహత్ పథకంలో స్వచ్ఛందంగా సేవలందించాలని కోరుతోంది. విస్తృతంగా ప్రజలతో సంబంధమున్న ఈ సంస్థలు ఇప్పటికే ప్రజల నీటి అవసరాల మీద పనిచేస్తున్నాయి.
ఇలాంటి 50 కి పైగా సంస్థలతో జాతీయ జల్ జీవన్ మిషన్ ఒక వీడియో కాన్ఫరెన్స్ ఏర్పాటు చేసింది. మిషన్ డైరెక్టర్, అదనపు కార్యదర్శి ఈ సమావేశానికి అధ్యక్షత వహించారు. ఈ మిషన్ లో పాలుపంచుకోవటానికి ఆసక్తి ఉన్న సంస్థల ప్రతినిధులు సమావేశంలో పాల్గొని దీన్ని అమలు చేయటంలో వాళ్ళ పాత్ర గురించి, బాధ్యతల గురించి చర్చించారు.
స్థానిక ప్రజలను చేరుకోవటానికి ఈ భాగస్వాములతో కలసి ముందడుగు వేయాలని జల్ జీవన్ మిషన్ భావిస్తోంది. స్వచ్ఛంద సంస్థలు, సామాజిక సేవా సంస్థలు, చారిటీ సంస్థలు, త్రాగు నీటి రంగంలో పనిచేసే వృత్తి నిపుణులతో కలసి లక్ష్య సాధన దిశలో ప్రజలను చైతన్యవంతం చేయాలని నిర్ణయించుకుంది. వీళ్ల ద్వారా ఈ కార్యక్రమాన్ని గడువులోగా పుర్తి చేయటం లక్ష్యంగా పెట్టుకుంది.
ఈ విధమైన సహకారం ద్వారా సాధించగలిగే అంశాలను, వివిధ సంస్థల బలాబలాలను వివిధ రాష్ట్రాలలో వారు చేయగల నిర్దిష్ట కార్యక్రమాలు, ప్రజలను సన్నద్ధం చేసే క్రమాన్ని, ప్రాథమిక సర్వే నిర్వహణ, సామర్థ్య నిర్మాణం, నైపుణ్య శిక్షణ, గ్రామీణ ప్రజలను భాగస్వాములను చేయటం, జల సంరక్షణ, పర్యవేక్షణ, అన్ని కార్యకలాపాలనూ అక్షరబద్ధం చేయటం తదితర అంశాలని ఈ వీడియో కాన్ఫరెన్స్ లో చర్చించారు.
వికేంద్రీకరించిన, అవసరం ఆధారంగా రూపుదిద్దుకుంటున్న ఈ కార్యక్రమం అమలు వలన ప్రజలలో సొంతదారులమనే భావన పెరుగుతుందని, స్థానికులు గర్వంగా భావిస్తారని, వాళ్లలో బలమైన నమ్మకం కలుగుతుందని, అదే సమయంలో పారదర్శకత కనబడుతుందని అంచనా వేస్తున్నారు. దీనివలన మెరుగైన అమలు తీరు కనబడటంతోబాటు దీర్ఘ కాలంలో నీటి సరఫరా వ్యవస్థ నిర్వహణ కూడా సిద్ధమవుతుందని భావిస్తున్నారు. గ్రామపంచాయితీలు, పానీ సమితి లాంటి వాడకం దారుల ఉపసంఘాలు ఏర్పాటై గ్రామాల్లో నీటి సరఫరా వ్యవస్థ ప్రణాళిక మొదలుకొని నిర్మాణం, నిర్వహణ దాకా పాల్గొంటూ చివరిదాకా అందులోనే ఉంటారనే అభిప్రాయానికొచ్చారు.
తగ్గిపోతున్న నీటి నిల్వలు, నీటి నాణ్యత, గ్రామాల్లో మౌలిక సదుపాయాల లేమి, నిర్వహణలో లోపం, తగిన వనరులు లేకపోవటం, వివిధ రంగాల నుంచి నీటికోసం వస్తున్న డిమాండ్ లాంటివి కూడా పరిగణనలోకి తీసుకుంటూ సమగ్రంగా పథకాన్ని అమలు చేయాలని భావిస్తున్నారు. జీవితాలను మార్చివేసే ఈ కార్యక్రమం విజయవంతం కావటానికి, సత్ఫలితాలు ఇవ్వటానికి ప్రభుత్వ, ప్రైవేటు, స్వచ్ఛంద సంస్థల భాగస్వామ్యం అనివార్యమని తేల్చింది. నీటిని అందరి పనిగా మార్చాలన్న ప్రధాని పిలుపుకు అనుగుణంగా అన్ని సంస్థలూ కలిసి ప్రజలకు నీటి రక్షణ కల్పించటానికి కట్టుబడ్డాయి.
ప్రధాన మంత్రి కార్యాలయం
బాలి లో జి-20 శిఖర సమ్మేళనం జరుగుతున్న క్రమం లో యునైటెడ్ కింగ్ డమ్ ప్రధాని తో సమావేశమైన ప్రధాన మంత్రి
జి-20 శిఖర సమ్మేళనం బాలి లో జరుగుతున్న సందర్భం లో యునైటెడ్ కింగ్ డమ్ ప్రధాని శ్రీ రుషి సునక్ తో ప్రధాన మంత్రి శ్రీ నరేంద్ర మోదీ ఈ రోజు న సమావేశమయ్యారు.
ఇది ఇరువురు నేతల మధ్య జరిగిన ఒకటో సమావేశం. ప్రధాని శ్రీ రుషి సునక్ పదవీ బాధ్యతల ను స్వీకరించినందుకు గాను ప్రధాన మంత్రి ఆయన కు అభినందనల ను వ్యక్తం చేశారు.
భారతదేశం-యుకె సమగ్ర వ్యూహాత్మక భాగస్వామ్యం విస్తృత స్థాయి లో కొనసాగుతుండడం పట్ల మరియు ద రోడ్ మేప్ 2030 ఫార్ ఫ్యూచర్ రిలేశన్స్ యొక్క పురోగతి పట్ల ఇద్దరు నేతలు సంతృప్తి ని వ్యక్తం చేశారు. కామన్ వెల్థ్ మరియు జి-20 సహా ద్వైపాక్షిక, ఇంకా బహుళ పాక్షిక వేదికల లో కలసికట్టుగా పని చేయవలసిన అంశాని కి ఉన్న ప్రాముఖ్యం విషయం లో ఇద్దరు నేత లు సమ్మతి ని వెలిబుచ్చారు.
వ్యాపారం, మొబిలిటీ, రక్షణ మరియు భద్రత వంటి ముఖ్య రంగాల లో సహకారం తాలూకు ప్రసక్తి కూడా చర్చల లో చోటు చేసుకొంది.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 107.22 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.37 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,07,22,96,865
|
|
అందుబాటులోని నిల్వలు
|
|
12,37,18,504
107.22 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 12.37 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
హోం మంత్రిత్వ శాఖ
పోలీసు జాగిలాల సేవలపై పత్రిక ప్రారంభం
“నేషనల్ పోలీస్ కే-9 జర్నల్” తొలి సంచిక
అమిత్ షా చేతుల మీదుగా ఆవిష్కరణ
జాతీయ భద్రతే ముఖ్యమని, భద్రతాపరమైన అంశాలకు
ప్రభుత్వం సమ ప్రాధాన్యం ఇస్తుందని ప్రకటన
సమాజ భద్రత కోసం పోలీసు జాగిలాల దళం బహుళశక్తిగా పనిచేస్తుందన్న కేంద్ర హోమ్ మంత్రి
“నేషనల్ పోలీస్ క-9 జర్నల్” పేరిట పోలీసు జాగిలాల సేవలపై రూపొందించిన ద్వైవార్షిక పత్రిక ప్రారంభ సంచికను కేంద్ర హోమ్ మంత్రి అమిత్ షా ఈ రోజు న్యూఢిల్లీలో ఆవిష్కరించారు. పోలీస్ సేవల్లో పనిచేసే కే9లు  అంటే పోలీసు జాగిలాలపై దేశంలో ఒక పత్రిక ప్రచురించడం ఇదే తొలిసారి. కేంద్ర హోం మంత్రిత్వ శాఖ కార్యదర్శి అజయ్ భల్లా, కేంద్ర సాయుధ పోలీసు బలగాల  డి.జి.లు, సీనియర్ పోలీసు అధికారులు ఈ కార్యక్రమంలో పాల్గొన్నారు, దేశవ్యాప్తంగా ఉన్న సి.ఎ.పి.ఎఫ్. సిబ్బంది వర్చువల్ కాన్ఫరెన్స్ పద్ధతిలో పాలుపంచుకున్నారు.
ప్రారంభోత్సవంలో అమిత్ షా మాట్లాడుతూ, ఇలా ఓ పత్రికను ప్రారంభించడం,.. పోలీసు సేవల్లో నిమగ్నమైన జాగిలాల బృందాల విధినిర్వహణ మరింత మెరుగుపపడుతుందని, సేవలు ఇనుమడిస్తాయని అన్నారు. “జాతీయ భద్రత అనేది ప్రభుత్వానికి ప్రాముఖ్యత కలిగిన అంశం. భద్రతకు సంబంధించిన అన్ని అంశాలపై సమస్థాయిలో శ్రద్ధ చూపేందుకు ప్రభుత్వం గట్టిగా కృషి చేస్తోంది. సమాజ భద్రత కోసం పోలీసు డాగ్ స్క్వాడ్ ఒక బహుళ శక్తిగా పనిచేస్తుంది, భద్రతకోసం దేశంలో డ్రోన్లు లేదా ఉపగ్రహాలను వినియోగించినట్టే వీటిని కూడా ఉపయోగిస్తున్నాం. మాదకద్రవ్యాల ఉనికిని పసిగట్టడానికి, ఉగ్రవాదంపై పోరాటానికి కూడా సమర్థవంతంగా ఉపయోగించవచ్చు" అని అమిత్ షా అన్నా రు.
దేశంలో పోలీసు సేవల్లోని జాగిలాల వ్యవస్థకు ప్రధాన విభాగంగా గుర్తింపునిచ్చి, మరింత బలోపేతం చేసేందుకు ‘పోలీసు కె-9 సెల్’ పేరిట ప్రత్యేక విభాగాన్ని 2019వ సంవత్సరం నవంబరు లో ఏర్పాటు చేశారు. కేంద్ర హోమ్ మంత్రిత్వ శాఖ పరిధిలోని ఆధునీకరణ విభాగం ఆధ్వర్యంలో ఈ విభాగాన్ని రూపొందించారు. పోలీసు బలగాల్లో కీలకమైన వనరులను మరింత బలోపేతం చేసేందుకు ఈ పత్రిక దోహదపడుతుంది. ఈ పత్రికలో హిందీ, ఇంగ్లీషు భాషల్లో విడివిడిగా విభాగాలుంటాయి. పోలీసు బలగాల సిబ్బందితోపాటుగా, ప్రముఖ విదేశీ నిపుణులు అందించిన కొన్ని వ్యాసాలను ప్రారంభ సంచికలో పొందుపరిచారు. ఈ ద్వైవార్షిక పత్రికను ప్రతియేటా ఏప్రిల్, అక్టోబరు నెలల్లో వెలువరిస్తారు.
రక్షణ మంత్రిత్వ శాఖ
అస్సాంలోని కోక్రాఝార్లో 132వ డ్యూరాండ్ కప్ను ప్రారంభించిన రక్షణ మంత్రి శ్రీ రాజ్నాథ్ సింగ్
డ్యూరాండ్ కప్ 132వ ఎడిషన్ అస్సాంలోని కోక్రాఝార్లో 05 ఆగస్టు 2023న ప్రారంభమైంది. ఘనంగా ప్రారంభమైన ఈ వార్షిక ఫుట్బాల్ పోటీల ప్రారంభోత్సవానికి శ్రీ రాజ్నాథ్ సింగ్ ప్రారంభమయ్యారు. ఇటువంటి పోటీలు అస్సామీ నగరంలో జరగడం ఇదే తొలిసారి. ఈ టోర్నమెంట్ను సాయుధ దళాలు నిర్వహిస్తుండగా, అందుకు అస్సాం ప్రభుత్వం తోడ్పాటును అందిస్తోంది.
ఉత్సాహంతో పోటీలను వీక్షించేందుకు సాయ్ స్టిడియంకు వచ్చిన ప్రేక్షకులను ఉద్దేశించి ప్రసంగిస్తూ, కోక్రాఝర్లో ఒక సానుకూల వాతావరణాన్ని సృష్టించేందుకు సాయుధ దళాలు, బోడోలాండ్ టెర్రిటోరియల్ కౌన్సిల్  చేసిన కృషిని రక్షణ మంత్రి అభినందించారు. తత్ఫలితంగానే తొలిసారి నగరంలో ఈ కార్యక్రమాన్ని నిర్వహించడం సాధ్యమయిందన్నారు. ఫుట్బాల్ పట్ల ప్రేమను, ఉత్సాహాన్ని ప్రదర్శిస్తున్న ఈశాన్య ప్రజలను ప్రశంసిస్తూ, ఇది ఒక క్రీడగా అందమైన ఆట మాత్రమే కాదని, అది ఒక ఉద్వేగమని ఆయన అన్నారు. ఇటీవలి కాలంలో అస్సాం అనేకమంది ఫుట్బాల్ ప్రతిభకల వారిని తయారు చేసిందని, ఈ క్రీడలో యువత నూతనోత్తేజంతో చేరేందుకు డ్యూరాండ్ కప్ ప్రోత్సహిస్తుందని శ్రీ రాజ్నాథ్ సింగ్ విశ్వాసాన్ని వ్యక్తం చేశారు.
ఆ ప్రాంతపు సుసంపన్న క్రీడా సంస్కృతి గురించి సుదీర్ఘంగా ప్రసంగించి, పాల్గొంటున్న జట్లన్నింటికీ అస్సాం ముఖ్యమంత్రి శ్రీ హిమంత బిశ్వ శర్మ శుభాకాంక్షలు తెలిపారు. ఈ టోర్నమెంట్ను కోక్రాఝార్లో నిర్వహించినందుకు భారత సైన్యానికి కృతజ్ఞతలు తెలుపుతూ, ఇందుకు తోడ్పాటునందించేందుకు బిటిసి చేసిన కృషిని అభినందించారు.
ప్రారంభ కార్యక్రమాన్ని రాష్ట్ర, ప్రాంతవ్యాప్తంగా ఉన్న దాదాపు 12,000మంది ఫుట్బాల్ ప్రేమికులు వీక్షించారు. ఈ కార్యక్రమంలో ప్రధాన ఆకర్షణలుగా సుఖోయ్ -30 ఎంకెఐ విమానం, ఎంఐ -17 హెలికాప్టర్ ఫ్లైపాస్ట్ , యుద్ధ విన్యాసాల ప్రదర్శన, గట్కా, భాంగ్రాతో పాటుగా స్థానిక బృందంచే బోడో సాంస్కృతిక నృత్య ప్రదర్శన ఉన్నాయి.
అస్సాం విద్యుత్, క్రీడ, యువజన సంక్షేమం, సహకారం & ఐటిఎఫ్సి  మంత్రి శ్రీమతి నందితా గోర్లోసా, చేనేత & జౌళి, భూసార పరిరక్షణ & బోడోలాండ్ సంక్షేమ మంత్రి శ్రీ ఉర్ఖావ్ గ్వరా బ్రహ్మ, బిటిసి చీఫ్ ఎగ్జిక్యూటివ్ సభ్యుడు శ్రీ ప్రమోద్ బోరో, చీఫ్ ఆఫ్ ది ఆర్మీస్టాఫ్ జనరల్ మనోజ్ పాండే, జిఒసి-ఇన్- సి తూర్పు కమాండ్ లెఫ్టనెంట్ జనరల్ ఆర్పి కలిత, ఎఒసి-ఇన్-సి, ఈస్టర్న్ ఎయిర్ కమాండ్ ఎయిర్ మార్షల్ ఎస్పి ధర్కర్, జనరల్ ఆఫీసర్ కమాండ్, గజ్రాజ్ కార్ప్స్ లెఫ్టెనెంట్ మనీష్ ఎర్రి, జనరల్ ఆఫీసర్ కమాండింగ్, రెండ్ హార్న్స్ డివిజన్ మేజర్ జనరల్ ఎస్ మురుగేశన్, ఆలిండియా ఫుట్ బాల్ ఫెడరేషన్ అధ్యక్షుడు శ్రీ కళ్యాణ్ చౌబే వంటి ప్రముఖులు ఈ కార్యక్రమంలో పాల్గొన్నవారిలో ఉన్నారు.
ప్రారంభ కార్యక్రమానంతరం టోర్నమెంట్కు సంబంధించిన ఓపెనింగ్ మ్యాచ్ బోడోలాండ్ ఎఫ్సి, రాజస్థాన్ యునైటెడ్ ఎఫ్సి మధ్య జరిగింది. కోక్రాఝర్ వాసులు ఎనిమిది గ్రూప్ మ్యాచ్లను, 24 ఆగస్టు 2023న జరుగనున్న ఒక క్వార్టర్ ఫైనల్ మ్యాచ్ను వీక్షించనున్నారు. నేపాల్, బంగ్లదేశ్ నుంచి వచ్చిన రెండు విదేశీ టీమ్లు, భారత సాయుధ దళాలకు చెందిన మూడు టీమ్లు, బోడోలాండ్ ఎఫ్సికి చెందిన స్థానిక టీమ్ సహా మొత్తం 24 టీములు మొత్తం మూడు ప్రదేశాలు- కోల్కత, గువాహతి, కోక్రాఝార్లో టోర్నమెంట్ సందర్భంగా తలపడనున్నాయి.
సూక్ష్మ, లఘు, మధ్య తరహా సంస్థల మంత్రిత్వ శాఖష్
‘స్వధా’- ఖాదీలో వెల్నెస్ వేర్ కలెక్షన్
ఈ సంవత్సరం భారతదేశం 21 జూన్ 2022న అంతర్జాతీయ యోగా దినోత్సవం ఎనిమిదవ ఎడిషన్ను జరుపుకోనుంది. కోవిడ్-19 సమయంలో బాధలను తగ్గించడంలో యోగా మానవాళికి ఎలా ఉపయోగపడిందనే విషయాన్ని పునరుద్ఘాటించేందుకు 'మానవత్వం కోసం యోగా'ను ఈ సంవత్సరం థీమ్గా ప్రధాని నరేంద్ర మోదీ ప్రకటించారు. కోవిడ్ అనంతర భౌగోళిక రాజకీయ సంక్షోభం సమయంలో యోగా.. దయ, కరుణ ద్వారా ప్రజలను ఒకచోటకు చేర్చుతుందని ప్రపంచవ్యాప్తంగా ఐక్యతా భావాన్ని పెంపొందిస్తుందని ఆయన గట్టిగా భావించారు. భారతీయ ప్రపంచ మార్కెట్లో అధిక నాణ్యత గల విభిన్నమైన ఖాదీ ఉత్పత్తులను సమర్థవంతంగా రూపొందించడానికి, ఉత్పత్తి చేయడానికి మార్కెట్ చేయడానికి ఖాదీ సంస్థలకు  సహాయపడే లక్ష్యంతో నిఫ్ట్లో కేవీఐసీ, ఎంస్ఎంఈ మంత్రిత్వ శాఖ ద్వారా ఖాదీ కోసం సెంటర్ ఆఫ్ ఎక్సలెన్స్  ఏర్పాటు చేయడం జరిగింది. సెంటర్ ఆఫ్ ఎక్సలెన్స్ ఫర్ ఖాదీ  'ఖాదీ స్ఫూర్తి'తో బలమైన సమాంతరాన్ని గీయడం ద్వారా థీమ్లో వ్యక్తీకరించిన భావాన్ని ముందుకు తీసుకువెళుతుంది-. అంటే "భూమిపై ఉన్న ప్రతి మనిషితో సహ-భావన" అని అర్థం. యోగా సారాంశం సమతుల్యత, - శరీరం లోపల లేదా మనస్సు శరీరం మధ్య సమతుల్యత మాత్రమే కాదు, ప్రపంచంతో మానవ సంబంధంలో కూడా సమతుల్యత కూడా.
యోగా ప్రధాన భావజాలాన్ని దృష్టిలో ఉంచుకుని, సీఓఈకేలోని డిజైన్ బృందం అంతర్జాతీయ యోగా దినోత్సవం సందర్భంగా ఖాదీ బహుముఖ ప్రజ్ఞను ప్రదర్శించడానికి 'వెల్నెస్ వేర్' 'స్వధ' శ్రేణిని రూపొందించింది. అథర్వ వేదంలో, 'స్వధ' అంటే సౌలభ్యం, సౌలభ్యం లేదా ఆనందం. ఇవి నిజంగా ఈ సేకరణ  లక్షణాలు. యోగా అభ్యాసకులు యోగా ఔత్సాహికులు ప్రయత్నించి వారి అభిప్రాయాన్ని తెలియజేయడానికి కలెక్షన్ను చూపించారు. భుజంపై బయాస్ యోక్, టాప్ వేర్ మధ్యలో వెనుక భాగంలో బాక్స్ ప్లీట్ లో క్రోచ్, స్ట్రెచింగ్లో సౌలభ్యం కోసం అదనపు సౌలభ్యం కోసం బాటమ్ వేర్ చుట్టూ చుట్టడం వంటివి వెల్నెస్ కలెక్షన్లో ముఖ్యమైనవి.
వెల్నెస్ దుస్తులు ‘స్వధ’ శ్రేణి శ్రద్ధ పట్టుదల విలువలను నొక్కి చెబుతాయి. జెనరేషన్ జెడ్ నుండి యువకుల వరకు అన్ని వయసుల వారిని ఆకర్షించగలుగుతాయి. వెల్నెస్ దుస్తుల కోసం సహజ రంగులలో చేతితో వడకగల ఖాదీని ఉపయోగిస్తారు. ఖాదీ ప్రపంచవ్యాప్తంగా ఉన్న ప్రజలను నిజమైన అర్థంలో ‘వసుధైవ కుటుంబం’ వైపు కలుపుతుంది. అంటే..- ప్రపంచం ఒకే కుటుంబం.
ప్రధాన మంత్రి కార్యాలయం
భారత అద్భుత వారసత్వానికి గౌరవం.. పునరుజ్జీవనం దిశగా సాగిన అవిరళ కృషి మన యువత-సంస్కృతి మధ్య అనుబంధాన్ని మరింత పెంచాయి: ప్రధానమంత్రి
భారతదేశ మహిమాన్విత వారసత్వానికి గౌరవం, పునరుజ్జీవనం దిశగా సాగిన అవిరళ కృషి మన యువత-సంస్కృతి మధ్య అనుబంధాన్ని మరింత పెంచిందని ప్రధానమంత్రి శ్రీ నరేంద్ర మోదీ పేర్కొన్నారు. ఈ కృషిలో భాగమైన పలు కథనాలు, గ్రాఫిక్స్, వీడియోలు, ఇతర సమాచారాన్ని ఆయన ప్రజలతో పంచుకున్నారు.
ఈ మేరకు ఒక ట్వీట్ ద్వారా పంపిన సందేశంలో:
“మన సుసంపన్న, వైవిధ్యభరిత సంస్కృతి మనకు గర్వకారణం. మన యువత-సంస్కృతి మధ్య అనుబంధాన్ని మరింతగా పెంచడంలో భాగంగా భారత అద్భుత వారసత్వానికి గౌరవంతోపాటు పునరుజ్జీవనానికి అవిరళ కృషి జరిగింది” అని ప్రధానమంత్రి పేర్కొన్నారు. #9YearsOfPreservingCulture”
కార్పొరేట్ వ్యవహారాల మంత్రిత్వ శాఖ
ఇన్స్టిట్యూట్ ఆఫ్ చార్టర్డ్ అకౌంట్స్ ఆఫ్ ఇండియా , వెరెనిగింగ్ వాన్ రిజిస్టర్ కంట్రోలర్స్  ,
నెదర్లాండ్స్ ల మధ్య అవగాహన ఒప్పందానికి కేంద్ర మంత్రివర్గం ఆమోదం
నెదర్లాండ్స్ లోని వెరెనిగింగ్ వాన్ రిజిస్టర్ కంట్రోలర్స్ తో ఇన్స్టిట్యూట్ ఆఫ్ చార్టర్డ్ అకౌంట్స్ ఆఫ్ ఇండియా  అవగాహనా ఒప్పందాన్ని కుదుర్చుకోవడానికి ప్రధానమంత్రి శ్రీ నరేంద్ర మోడి అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ఈ ఒప్పందం నెదర్లాండ్స్ మరియు భారతదేశంల మధ్య అకౌంటింగ్, ఫైనాన్షియల్ మరియు ఆడిట్ నాలెడ్జ్ అంశాల అభివృద్ధి అవగాహనకు ఈ ఒప్పందం సహాయపడుతుంది.
అమలు వ్యూహం మరియు లక్ష్యాలు
i.నెదర్లాండ్స్ లో సాంకేతిక కార్యక్రమాలు, సెమినార్లు, సమావేశాలు, సదస్సులు నిర్వహించడానికి ఐసీఎఐ మరియు విఆర్ సి కలిసి పనిచేస్తాయి.
ii.సభ్యుల నిర్వహణ, వృత్తిపరమైన నైతిక విలువలు,సాంకేతిక పరిశోధన, వృత్తి విద్య కొనసాగింపు, విద్య మరియు పరీక్షల నిర్వహణ అంశాలతో పాటు అకౌంటెన్సీ వృత్తి అవకాశాలను మెరుగు పరచడానికి రెండు సంస్థలు పరస్పరం సహకరించుకుంటాయి.
iii. నెదర్లాండ్స్ లో అకౌంటింగ్, ఫైనాన్స్, ఇన్ఫర్మేషన్ టెక్నాలజీ మరియు ఆడిట్ రంగాలలో స్వల్పకాలిక ప్రొఫెషనల్ కోర్సులను అందించడం.
iv.విద్యార్థులు మరియు బోధనా సిబ్బందిని ఒక దేశం నుంచి మరో దేశానికి పంపుతూ అధివృద్ధి సాధించడానికి గల అవకాశాలను చర్చించడం
v. అవసరమైనప్పుడు భారతదేశం మరియు నెదర్లాండ్స్ మరియు అంతర్జాతీయంగా అకౌంటెన్సీ వృత్తికి సంబంధించిన అనియంత్రిత సమాచారాన్ని పంచుకోవడం
ప్రయోజనాలు
రెండు దేశాలకు చెందిన గుర్తింపు పొందిన సంస్థల మధ్య కుదిరిన అవగాహన వల్ల భారతీయ చార్టర్డ్ అకౌంటెంట్లకు నెదర్లాండ్స్ లో ఉపాధి అవకాశాలు లభిస్తాయి. తద్వారా భారతదేశానికి తిరిగి నిధులు ఎక్కువగా వస్తాయి.
ప్రభావం
ఐసీఎఐ యూరోపియన్ ప్రాంతంలో 1500 మందికి పైగా సభ్యులను నెదర్లాండ్స్ లో దాదాపు 80 మంది సభ్యులను కలిగి ఉంది. నెదర్లాండ్స్ కి చెందిన విఆర్ సికి సహకారం అందించడం కోసం కుదుర్చుకున్న ఒప్పందం వల్ల ఆ దేశంలో సంస్థ సభ్యులకు మరిన్ని వృత్తిపరమైన అవకాశాలు లభిస్తాయి.
నేపధ్యం
చార్టర్డ్ అకౌంటెంట్స్ చట్టం,1949 కింద ఇన్స్టిట్యూట్ ఆఫ్ చార్టర్డ్ అకౌంటెంట్స్ ఆఫ్ ఇండియా రాజ్యాంగ బద్దంగా ఏర్పాటు అయింది.భారతదేశంలో చార్టర్డ్ అకౌంటెంట్స్ వృత్తి నియంత్రణ కోసం ఇది పనిచేస్తున్నది. 1988 లో స్థాపించబడిన వెరెనిగింగ్ వాన్ రిజిస్టర్ కంట్రోలర్స్  ఒక స్వచ్ఛంద వృత్తిపరమైన సంస్థ. దీని సభ్యులు మేనేజ్ మెంట్ అకౌంటింగ్, ఫైనాన్షియల్ అకౌంటింగ్, ఇంటిగ్రేటెడ్ రిపోర్టింగ్, స్ట్రాటజిక్ కంట్రోల్ అండ్ రిస్క్ మేనేజ్ మెంట్ మరియు కార్పొరేట్ గవర్నెన్స్ లో తమ సర్వీసులను అందిస్తున్నారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 219.32 కోట్ల డోసులు  అందించారు
గత 24 గంటల్లో 5,02,619డోసులు అందించారు
దేశవ్యాప్త క్రియాశీల కేసుల సంఖ్య 26,625
మొత్తం కేసుల్లో క్రియాశీల కేసులు 0.06%
ప్రస్తుత రికవరీ రేటు 98.76%
గత 24 గంటల్లో 2,373 మంది కోలుకున్నారు. దీంతో, కోలుకున్నవారి మొత్తం సంఖ్య 4,40,73,308 కు పెరిగింది.
గత 24 గంటల్లో 2,401 కొత్త కేసులు నమోదయ్యాయి.
రోజువారీ పాజిటివిటీ రేటు 1.04%
వారపు పాజిటివిటీ రేటు 1.05%
గత 24 గంటల్లో చేసిన 2,31,622 కొవిడ్ పరీక్షలతో కలిపి ఇప్పటివరకు 89.86 కోట్ల పరీక్షలు చేశారు.
మహిళా, శిశు అభివృద్ధి మంత్రిత్వ శాఖ
లాక్డౌన్ సమయంలో విద్యార్థులకు ఆహారం పంపిణీ
కరోనా కారణంగా పాఠశాలలు మూసివేసిన సమయం వరకు, అర్హతగల విద్యార్థులందరికీ ఆహార ధాన్యాలు, పప్పుధాన్యాలు, నూనె వంటివి కలిగిన  ఆహార భద్రత భత్యం  అందించాలని రాష్ట్రాలు, కేంద్ర పాలిత ప్రాంతాలకు కేంద్రం సూచించింది. ప్రస్తుతం ఉన్న పరిస్థితులను బట్టి, ఎఫ్ఎస్ఏ సంబంధింత విధానాలను ఆయా రాష్ట్రాలు, కేంద్ర పాలిత ప్రాంతాలు నిర్ణయిస్తాయి. ఈ క్రమంలో కొవిడ్ ప్రొటోకాల్ పాటించాలని కూడా కేంద్రం నుంచి సూచనలు అందాయి.
కేంద్ర మహిళ, శిశు అభివృద్ధి శాఖ మంత్రి శ్రీ స్మృతి జుబిన్ ఇరానీ, ఈ సమాచారాన్ని లిఖితపూర్వక సమాధానంగా రాజ్యసభకు సమర్పించారు.
ఆరోగ్య, కుటుంబ సంక్షేమ మంత్రిత్వ శాఖ
న్యూ ఢిల్లీ లోని నజాఫ్గఢ్ లో 100 పడకలతో కూడినటువంటి సార్వజనిక ఆసుపత్రి నిర్మాణానికి మరియు కార్యకలాపాల నిర్వహణ కు ఆమోదం తెలిపిన మంత్రివర్గం
న్యూ ఢిల్లీ లోని నజాఫ్గఢ్ లో గల రూరల్ హెల్త్ ట్రైనింగ్ సెంటర్  లో సుమారు 95 కోట్ల రూపాయల అంచనా వ్యయంతో 100 పడకల సార్వజనిక ఆసుపత్రి ని నిర్మించేందుకు మరియు కార్యకలాపాల నిర్వహణ కు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ఆ ప్రాంతంలోని 73 గ్రామాలలో నివసిస్తున్న 13.65 లక్షల మంది జనాభా యొక్క అవసరాలను తీర్చడం కోసం నజాఫ్గఢ్ లో 100 పడకలతో కూడిన ఆసుపత్రి ని రెండు సంవత్సరాల లోపల ఏర్పాటు చేయాలని తలపెట్టారు.
ఈ ఆసుపత్రిలో 30 మంది కి పైగా వైద్యులు మరియు 40 మంది నర్సులతో వైద్యం, ప్రసూతి సంబంధిత వైద్యం, స్తీ రోగ శాస్త్రం & శిశు వైద్యం, ఇంకా శస్త్ర చికిత్స సేవలతో పాటు ఒక రక్తనిధి, రోగ నిర్ణయ సేవలు మరియు సాధారణ వైద్యం కోసం ఉద్దేశించిన అవుట్ పేషెంట్ విభాగం  సర్జరీ, దంత వైద్యం, ఇఎన్టి, నేత్ర వైద్యం, ఆడియోమెట్రీ, ఇంకా శిశు రోగుల సంరక్షణ ను సమకూర్చుతారు. వీరికి తోడుగా 50 మంది ఆరోగ్య సంరక్షణ తత్సంబంధిత సిబ్బంది ఈ ఆసుపత్రిలో పని చేస్తారు.
ఈ ఆసుపత్రి స్థానికుల, ప్రత్యేకించి దుర్బల వర్గాలైనటువంటి మహిళలు, బాలల యొక్క వైద్య సంరక్షణ సేవలను దీర్ఘకాలిక ప్రాతిపదికన అందించగలుగుతుంది. ఇది ఆ ప్రాంతంలో శిశువులకు మరియు తల్లులకు అవసరమయ్యే సేవలను, గాయాల బారిన పడినవారికి కావలసిన సంరక్షణను, ఇంకా మౌలికమైనటువంటి రోగ నిర్ణయ సేవలను, చికిత్స సంబంధిత సేవలను, నివారక మరియు స్వస్థతను కలిగించే సేవలను అందించగలుగుతుంది.
ఈ ఆసుపత్రి అన్ని విభాగాలతోను మరియు సరిపడ మానవ వనరులతోను 2020వ సంవత్సరం మే నెల కల్లా పూర్తి స్థాయి లో పనిచేయడం మొదలుపెడుతుందని ఆశిస్తున్నారు.
(
ప్రధాన మంత్రి కార్యాలయం
ప్రధానమంత్రి మరియు పాలస్తీనా అధ్యక్షుని మధ్య టెలిఫోన్ సంభాషణ
ప్రధానమంత్రి శ్రీ నరేంద్రమోదీ ఈ రోజు గౌరవనీయులు పాలస్తీనా అధ్యక్షుడు శ్రీ మహమౌద్ అబ్బాస్ తో ఫోనులో మాట్లాడారు.
రానున్న పవిత్ర రమదాన్ మాసం సందర్భంగా పాలస్తీనా అధ్యక్షునికీ, ఆ దేశ ప్రజలకీ ప్రధానమంత్రి శుభాకాంక్షలు తెలియజేశారు.
ప్రస్తుతం నెలకొన్న కోవిడ్-19 మహమ్మారి కారణంగా నెలకొన్న సవాళ్లపై ఇరువురు నాయకులు చర్చించారు. ఈ పరిస్థితిని నియంత్రించడానికి తమ తమ దేశాల్లో చేపట్టిన చర్యల గురించి ఒకరికొకరు తెలియజేసుకున్నారు.
పాలస్తీనాలో ప్రజలకు వైరస్ సోకకుండా అక్కడి అధికారులు చేపట్టిన చర్యలను ప్రధానమంత్రి ప్రశంసించారు. వారు చేస్తున్న కృషికి భారతదేశం తగిన సహాయం అందిస్తుందని హామీ ఇచ్చారు.
ప్రస్తుతం నెలకొన్న విపత్కర పరిస్థితుల్లో పరస్పరం తగిన స్థాయిల్లో సహకారం అందించుకోడానికి తరచూ సంప్రదించుకోవాలని ఇరువురు నాయకులు అంగీకరించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 టీకాల తాజా సమాచారం
రాష్ట్రాలకు, కేంద్రపాలిత ప్రాంతాలకు 50.37 కోట్లకు పైగా టీకా డోసుల అందజేత
ఇంకా రాష్ట్రాలు, ప్రైవేట్ ఆస్పత్రుల వద్ద 2.60 కోట్లకు పైగా డోసుల నిల్వ
కేంద్ర ప్రభుత్వం దేశవ్యాప్తంగా కోవిడ్ టీకాల పంపిణీ కార్యక్రమాన్ని వేగవంతం చేయటంతో బాటు విస్తరించింది. జూన్ 21న సార్వత్రిక టీకాల కార్యక్రమాన్ని ప్రారంభించింది. మరిన్ని టీకా డోసులు అందుబాటులో ఉంచటం ద్వారా టీకాలివ్వటాన్ని బాగా పెంచింది. రాష్టాలు, కేంద్రపాలిత ప్రాంతాలు మరింత ప్రణాళికాబద్ధంగా వ్యవహరించేలా టీకా డోసుల అందుబాటుపై ముందస్తు సమాచారం ఇస్తూ సరఫరా వ్యవస్థను క్రమబద్ధం చేసింది
దేశవ్యాప్త టీకాల కార్యక్రమంలో భాగంగా భారత ప్రభుత్వం రాష్ట్రాలకు, కేంద్రపాలిత ప్రాంతాలకు అండగా నిలబడి టీకా మందును ఉచితంగా అందిస్తోంది. సార్వత్రిక టీకాల కార్యక్రమం కొత్త దశలో భాగంగా కేంద్రం దేశంలోని టీకా మందు తయారీ సంస్థలు తయారుచేసే టీకా డోసులలో 75% మేరకు ఉచితంగా రాష్ట్రాలకు, కేంద్ర పాలిత ప్రాంతాలకు అందిస్తోంది
|
|
టీకా డోసులు
|
|

|
|
సరఫరా చేసినవి
|
|
50,37,22,630
|
|
సరఫరాలో ఉన్నవి
|
|
49,19,780
|
|
వాడినవి
|
|
48,19,75,798
|
|
అందుబాటులో ఉన్న నిల్వ
|
|
2,60,17,573
ఇప్పటిదాకా 50.37 కోట్లకు పైగా  టీకా డోసులు రాష్టాలకు, కేంద్రపాలిత ప్రాంతాలకు ఇచ్చింది. మరో 49,19,780 డోసులు సరఫరాలో ఉన్నాయి. ఈ ఉదయం 8 గంటలకు అందిన సమాచారం ప్రకారం ఇప్పటివరకు వృధా అయిన డోసులతో సహా మొత్తం వాడినది 48,19,75,798 డోసులు2.60 కోట్లకు పైగా  డోసులు రాష్ట్రాలు, కేంద్రపాలిత ప్రాంతాల దగ్గర, ప్రైవేట్ ఆస్పత్రుల దగ్గర ఇంకా ఉన్నాయి.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 156.05 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.57 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,56,05,78,415
|
|
అందుబాటులోని నిల్వలు
|
|
17,57,32,266
156.05 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 17.57 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
మణిపుర్ ముఖ్యమంత్రి గా ప్రమాణం స్వీకరించిన శ్రీ ఎన్. బీరేన్ సింహ్ కుఅభినందన లు తెలిపిన ప్రధాన మంత్రి
మణిపుర్ ముఖ్యమంత్రి గా ప్రమాణం స్వీకరించిన శ్రీ ఎన్. బీరేన్ సింహ్ కు ప్రధాన మంత్రి శ్రీ నరేంద్ర మోదీ అభినందన లు తెలిపారు.
ప్రధాన మంత్రి ఒక ట్వీట్ లో -
‘‘మణిపుర్ ముఖ్యమంత్రి గా పదవీ ప్రమాణం స్వీకరించిన సందర్భం లో శ్రీ @NBirenSingh గారి కి అభినందన లు. ఆయన తో పాటు ఆయన జట్టు మణిపుర్ ను పురోగతి తాలూకు కొత్త కొత్త శిఖరాల కు తీసుకుపోతుందని, అంతేకాకుండా గడచిన అయిదు సంవత్సరాల లో చేసినటువంటి మంచి పనుల ను ఇక ముందు కూడా కొనసాగిస్తుందన్న నమ్మకం నాలో ఉంది.’’ అని పేర్కొన్నారు.
ప్రధాన మంత్రి కార్యాలయం
ఇందౌర్లో సంభవించినదుర్ఘటన పట్ల దు:ఖాన్ని వ్యక్తం చేసిన ప్రధాన మంత్రి
ఇందౌర్ లో జరిగిన దుర్ఘటన పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు. మధ్య ప్రదేశ్ ముఖ్యమంత్రి శ్రీ శివ్ రాజ్ సింహ్ చౌహాన్ తో శ్రీ నరేంద్ర మోదీ మాట్లాడి, తాజా స్థితి ఏమిటి అని అడిగి తెలుసుకొన్నారు.
ప్రధాన మంత్రి ఒక ట్వీట్ లో -
ఇందౌర్ లో జరిగిన దుర్ఘటన కు అమితం గా బాధపడ్డాను. ముఖ్యమంత్రి @ChouhanShivraj Ji తో మాట్లాడి తాజా స్థితి ని గురించి తెలుసుకొన్నాను. రాష్ట్ర ప్రభుత్వం త్వరిత గతి న రక్షణ కార్యకలాపాల ను మరియు సహాయక కార్యకలాపాల ను చేపట్టడం లో నిమగ్నం అయింది. ఈ దుర్ఘటన లో ప్రభావితం అయినటువంటి వ్యక్తులు అందరికి మరియు వారి కుటుంబాల కు కలిగిన శోకం లో నేను సైతం పాలుపంచుకొంటున్నాను.’’ అని పేర్కొన్నారు.
DS/SH
(
పర్యావరణం, అడవులు, మరియు వాతావరణ మార్పు మంత్రిత్వ శాఖ
పశ్చిమ కనుమల ప్రాదేశిక నిర్ణయ మద్దతు వ్యవస్థ
పశ్చిమ కనుమలలో ప్రస్తుతం కొనసాగుతున్న పర్యావరణ పరిశోధనలో తాము నిర్వహిస్తున్న ‘పశ్చిమ కనుమల ప్రాదేశిక నిర్ణయ మద్దతు వ్యవస్థ’  ఒక భాగం మాత్రమేనని ఇండియన్ ఇన్స్టిట్యూట్ ఆఫ్ సైన్స్  తెలిపింది. ప్రాదేశిక ఏకీకరణ ద్వారా అందే సమాచారంతోపాటు సార్వత్రిక వెబ్ సాంకేతికతలలో ఇటీవలి పురోగతిని ఈ వ్యవస్థ పరిగణనలోకి తీసుకుంటుందని పేర్కొంది. ఇందులో భాగంగా సమాచారాన్ని అనేక భాగాలుగా విభజించి ఆయా స్థాయులకు వర్తింపజేస్తుందని వివరించింది. అయితే, తాజా అటవీ నిర్మూలన ఉదంతాలను క్రమబద్ధంగా పసిగట్టేందుకు తగిన వెసులుబాటు సదరు ‘మద్దతు వ్యవస్థ’కు లేదని స్పష్టం చేసింది.
భారత అటవీ అధ్యయన సంస్థ  రూపొందించిన 2021నాటి భారత జాతీయ అటవీ స్థితిగతుల నివేదిక  ప్రకారం- దేశవ్యాప్తంగా అటవీ-వృక్ష విస్తీర్ణం 80.9 మిలియన్ హెక్టార్లు. ఇది దేశ భౌగోళిక ప్రాంతంలో 24.62 శాతం కాగా, 2019నాటి అంచనాలతో పోలిస్తే, ఈ విస్తీర్ణం పెరుగుదల 2261 చదరపు కిలోమీటర్లుగా నమోదైంది. ఈ మేరకు అడవులపరంగా 1540 చదరపు కిలోమీటర్లు, వృక్ష సంపదపరంగా 721 చదరపు కిలోమీటర్ల మేర పెరిగింది. ఇక పశ్చిమ కనుమల పరిధిలోని ఆరు రాష్ట్రాల్లో  2019నాటి నమోదిత అటవీ విస్తీర్ణం 1,53,955 చదరపు కిలోమీటర్లు. ఈ నేపథ్యంలో 2021నాటి లెక్కల ప్రకారం ఈ ఆరు రాష్ట్రాల పరిధిలో అటవీ విస్తీర్ణం 1,54,370 చదరపు కిలోమీటర్లు కాగా, 415 చదరపు కిలోమీటర్ల మేర పెరుగుదల నమోదైంది.
లోక్సభలో ఇవాళ ఒక ప్రశ్నకు లిఖితపూర్వకంగా ఇచ్చిన సమాధానంలో కేంద్ర పర్యావరణ-అటవీ-వాతావరణ మార్పు శాఖ సహాయ మంత్రి శ్రీ అశ్వనీకుమార్ చౌబే ఈ సమాచారం వెల్లడించారు.